Δεκτή έγινε η τροπολογία του Υπουργείου Υγείας, που θα επιτρέπει τη δωρεάν φαρμακευτική κάλυψη για τους ανασφάλιστους πολίτες, σε συνέχεια της δωρεάν ιατρικής τους κάλυψης, δηλαδή της ελεύθερής τους πρόσβασης στις δομές του ΠΕΔΥ. Η σχετική τροπολογία κατατέθηκε στο νομοσχέδιο του Υπουργείου Οικονομικών με θέμα: «Αρχές δημοσιονομικής διαχείρισης και εποπτείας - Δημόσιο λογιστικό».